คอหวยรุมส่อง อ่างน้ำมนต์ ตาทอง งิ้วราย ไม่ผิดหวังได้ เลขเด็ด เสี่ยงโชค
ไม่ปล่อยให้คอยนาน คอหวยรุมส่อง อ่างน้ำมนต์ ตาทอง งิ้วราย ไม่ผิดหวังได้ เลขเด็ด กลับไปเสี่ยงโชค ขณะที่คนดวงเฮง กลับมาแก้บนคึกคัก หลังงวดที่แล้วถูกหวย 3 ตัวตรงวันที่ 9 มิ.ย. 2563 ผู้สื่อข่าวรายงานว่า ที่วัดสว่างอารมณ์ ต.ขุนแก้ว อ.นครชัยศรี จ.นครปฐม บนศาลาการเปรียญ ที่หน้าหุ่นปั้น ตาทอง งิ้วราย ครอบครัวของ นางธัญญ่า วราคชพิทักษ์ อายุ 43 ปี ประกอบอาชีพธุรกิจส่วนตัว ได้นำนางรำ 2 คน แต่งตัวเป็นชุดประจำถิ่นภาคอีสานสีชมพู มาร่ายรำอย่างสนุกสนานเพื่อแก้บน หลังได้โชคลาภจากตาทองงิ้วราย ซึ่งบรรยากาศบนศาลาเป็นไปอย่างคึกคักนางธัญญ่า เผยว่า เดินทางมาวัดสว่างอารมณ์ครั้งแรก เมื่อช่วงก่อนหวยออกตอนปลายเดือนพ.ค.ที่ผ่านมา ได้ดูถึงความศักดิ์สิทธิ์ผ่านทางสื่อต่างๆ ทั้งหนังสือพิมพ์ และทีวี เมื่อมาถึงได้ขึ้นบนศาลาการเปรียญเห็นผู้คนมากมายกราบไหว้พระเงิน พระทอง และรุมล้อมที่อ่างน้ำมนต์หยดน้ำตาเทียน เหมือนในทีวี รู้สึกขนลุก เมื่อกราบไหว้พระเงินพระทองเสร็จ ก็เข้ามากราบไหว้จากตาทอง งิ้วราย ขอพรว่า ขอให้โชคดีมีลาภและถูกหวยรวยเบอร์ หากลงไปซื้อหาเลขเด็ดก็ขอให้ถูกรางวัล แล้วจะกลับมาแก้บนโดยจะนำนางรำมารำถวายจากนั้นได้ลงจากศาลาการเปรียญไปซื้อสลากกินแบ่งรัฐบาลกับแผงที่ตั้งเรียงรายอยู่ เลขชุด 5 ใบ ก่อนเดินทางกลับบ้าน เมื่อกองสลากประกาศรางวัลปรากฏว่าเอาลอตเตอรี่ที่ซื้อจากวัดมาดูปรากฏว่าถูกเลขท้าย 3 ตัว ตรงๆ เลข 3 ตัวท้าย 562 ถึงกับตกใจ เพราะตั้งแต่ซื้อสลากกินแบ่งมาไม่เคยถูกเลย ครั้งนี้เป็นครั้งแรกที่ถูกหวย จึงหานางรำมาแก้บนตามที่ได้บอกกล่าวไว้ หลังรำเสร็จสิ้นแล้วยังได้ไปกราบขอพรอีกครั้งขอให้ถูกรางวัลใหญ่สักครั้ง จะมาทำบุญและเอานางรำชุดใหญ่มารำถวายด้วยขณะเดียวกัน บนศาลาการเปรียญ ยังคงมีสาธุชน รวมไปถึงบรรดานักเสี่ยงโชค เริ่มทยอยมาหาเลขเด็ดกันแล้ว โดยเฉพาะในอ่างน้ำมนต์หยดน้ำตาเทียนหน้าหุ่นปั้น ตาทอง งิ้วราย กันแต่เนิ่นๆ เพราะกลัวเลขเปลี่ยนเพราะแรงลมและสาธุชนเข้าไปใกล้ ซึ่งส่วนใหญ่เมื่อดูแล้วต่างมาจับกลุ่มวิจารณ์แลกเปลี่ยนตัวเลขที่เห็นกัน ในอ่างน้ำมนต์ส่วนใหญ่จะเห็นตัวเลขและนำไปตีเป็นเลข 720 83 และ 63 โดยนักเสี่ยงโชคส่วนใหญ่จะนำมือถือมาถ่ายภาพในอ่างน้ำมนต์นำกลับบ้านไปให้ญาติหรือเพื่อนช่วยกันตีเลขทางด้าน นายจอน คงสุข อายุ 24 ปี หนุ่มโรงงานสามพรานพลาสติก หนึ่งในนักเสี่ยงโชคที่เดินทางมาขอโชค เผยว่า ที่ผ่านมาถูกหวยมาแล้ว 3 งวดติด ตั้งแต่ช่วงก่อนที่จะมีโควิด จึงทำให้พอมีกินในช่วงที่ผ่านมา ถึงแม้โรงงานจะปิดก็ตาม ขณะนี้โรงงานก็ยังปิดอยู่ จึงว่างหันมาเสี่ยงโชครอบนี้ดูในอ่างน้ำมนต์ ตีเป็นเลข 720 และ 83 เช่นเดียวกับคนอื่น และยังไปเขย่าตะข้องล้วงไข่ในตะข้อง ได้เลข 79 จะนำเลขดังกล่าวไปเสี่ยงโชค ถ้าถูกก็จะนำของมาถวายแก้บน.
ไม่ปล่อยให้คอยนาน คอหวยรุมส่อง อ่างน้ำมนต์ ตาทอง งิ้วราย ไม่ผิดหวังได้ เลขเด็ด กลับไปเสี่ยงโชค ขณะที่คนดวงเฮง กลับมาแก้บนคึกคัก หลังงวดที่แล้วถูกหวย 3 ตัวตรง
หวยไทยรัฐ16-6-63,เลขเด็ด,ตรวจหวย,สลากกินแบ่งรัฐบาล 16 มิถุนายน 2563,เลขเด็ดวัดสว่างอารมณ์,เลขเด็ดอ่างน้ำมนต์,หวย